ಎನ್. ಎಸ್. ರಾಜಾರಾಂ

ನವರತ್ನ ಶ್ರೀನಿವಾಸ ರಾಜಾರಾಂ (22 ಸೆಪ್ಟೆಂಬರ್ 1943 - 11 ಡಿಸೆಂಬರ್ 2019) ಭಾರತೀಯ ಶಿಕ್ಷಣತಜ್ಞರಾಗಿದ್ದು, ವಾಯ್ಸ್ ಆಫ್ ಇಂಡಿಯಾ ಪಬ್ಲಿಷಿಂಗ್ ಹೌಸ್‌ನಿಂದ ಅವರ ಪ್ರಕಟಣೆಗಳಿಂದ ಸುಪ್ರಸಿದ್ಧರು,  ಅವರು  "ಸ್ಥಳೀಯ ಆರ್ಯರು " ಸಿದ್ಧಾಂತವನ್ನು ಪ್ರತಿಪಾದಿಸಿದರು ಮತ್ತು ವೈದಿಕ ಯುಗವು ವೈಜ್ಞಾನಿಕ ದೃಷ್ಟಿಕೋನದಿಂದ ನೋಡಿದಾಗ ಅತ್ಯಂತ ಮುಂದುವರಿದಿತ್ತು ಎಂದು ಪ್ರತಿಪಾದಿಸಿದರು. ವಿದ್ವಾಂಸರು ತಿರಸ್ಕರಿಸಿದ ಸಿಂಧೂ ಲಿಪಿಯನ್ನು ತಾವು ಅರ್ಥೈಸಿರುವುದಾಗಿ ರಾಜಾರಾಮ್ ಹೇಳಿಕೊಂಡಿದ್ದಾರೆ.

 ವೈಯಕ್ತಿಕ ಜೀವನ 
ರಾಜಾರಾಂ ಅವರು 22 ಸೆಪ್ಟೆಂಬರ್ 1943 ರಂದು ಮೈಸೂರಿನ ದೇಶಸ್ಥ ಮಾಧ್ವ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಅವರ ಅಜ್ಜ ನವರತ್ನ ರಾಮರಾವ್ ಅವರು ವಸಾಹತುಸಾಮ್ರಾಜ್ಯದ ವಿದ್ವಾಂಸರು ಮತ್ತು ಪ್ರಾದೇಶಿಕ ಖ್ಯಾತಿಯ ಸ್ಥಳೀಯ ಭಾಷೆಯ ಲೇಖಕರಾಗಿದ್ದರು. 

ರಾಜಾರಾಂ  ಇಂಡಿಯಾನಾ ವಿಶ್ವವಿದ್ಯಾನಿಲಯದಿಂದ ಗಣಿತಶಾಸ್ತ್ರದಲ್ಲಿ ಪಿಎಚ್.ಡಿ. ಪದವಿ ಪಡೆದು  ಕೆಂಟ್ ಸ್ಟೇಟ್ ಯೂನಿವರ್ಸಿಟಿ ಮತ್ತು ಲಾಕ್ಹೀಡ್ ಕಾರ್ಪೊರೇಷನ್ ಗಳು ಸೇರಿದಂತೆ  ಅಮೆರಿಕನ್ ವಿಶ್ವವಿದ್ಯಾಲಯಗಳಲ್ಲಿ 20 ವರ್ಷಗಳ ಕಾಲ ಕಲಿಸಿದರು.

 ಭಾರತಶಾಸ್ತ್ರ 
ರಾಜಾರಾಂ ಅವರು ಪ್ರಾಚೀನ ಭಾರತೀಯ ಇತಿಹಾಸ ಮತ್ತು ಭಾರತೀಯ ಪುರಾತತ್ವ ಶಾಸ್ತ್ರಕ್ಕೆ ಸಂಬಂಧಿಸಿದ ವಿಷಯಗಳ ಮೇಲೆ ವ್ಯಾಪಕವಾಗಿ   ತಮ್ಮ ಬರಹಗಳನ್ನು ಪ್ರಕಟಿಸಿದರು, ಇಂಡಾಲಜಿ ಮತ್ತು ಸಂಸ್ಕೃತ ಪಾಂಡಿತ್ಯದಲ್ಲಿ ಯುರೋಸೆಂಟ್ರಿಕ್ ಪಕ್ಷಪಾತವನ್ನು ಆರೋಪಿಸಿದರು,  ಬದಲಿಗೆ "ಸ್ಥಳೀಯ ಆರ್ಯರು " ಸಿದ್ಧಾಂತದ ವ್ಯಾಪ್ತಿಯಲ್ಲಿ ವಾದಿಸಿದರು.

ಯುರೋಸೆಂಟ್ರಿಕ್ 19 ನೇ ಶತಮಾನದ "ಇಂಡಾಲಜಿಸ್ಟ್‌ಗಳು / ಮಿಷನರಿಗಳು" ತಮ್ಮ  ಅನೇಕ ತೀರ್ಮಾನಗಳಿಗೆ ಯಾವ ಪ್ರಕ್ರಿಯೆಯ ಮೂಲಕ ಬಂದರೋ ಆ ಪ್ರಕ್ರಿಯೆಯನ್ನು ಅವರು ಟೀಕಿಸಿದರು. ಇತಿಹಾಸಶಾಸ್ತ್ರದ ಸಾಧನವಾಗಿ ಭಾಷಾಶಾಸ್ತ್ರವನ್ನು ಬಳಸಿಕೊಳ್ಳುವುದನ್ನು ತಳ್ಳಿಹಾಕಿದರೂ, ರಾಜಾರಾಂ ಅವರು 19ನೇ ಶತಮಾನದ ಯುರೋಪಿಯನ್ ಇವಾಂಜೆಲಿಕಲ್ "ಇಂಡಾಲಜಿಸ್ಟ್‌ಗಳು / ಮಿಷನರಿಗಳು" ಭಾರತೀಯ ಇತಿಹಾಸದ ಕುರಿತು ಊಹೆಗಳನ್ನು ಅಧ್ಯಯನ ಮಾಡಲು ಮತ್ತು ಅಭಿವೃದ್ಧಿಪಡಿಸಲು ಹೇಗೆ ಸಾಧ್ಯ ಎಂದು ಪ್ರಶ್ನಿಸಿದರು, ಅವರಲ್ಲಿ ಹಲವರು ಮೂಲಭೂತ ಶಾಸ್ತ್ರೀಯ ಭಾಷೆಯಾದ ಸಂಸ್ಕೃತ ಸೇರಿದಂತೆ ಭಾರತೀಯ ಭಾಷೆಗಳಲ್ಲಿ  "ಕ್ರಿಯಾತ್ಮಕವಾಗಿ ಅನಕ್ಷರಸ್ಥರು" ಎಂದು ಹೇಳಿದರು. ರಾಜಾರಾಮ್ ಸೂಚಿಸುತ್ತಾರೆ:

 "ಪ್ರಾಚೀನ ಭಾರತೀಯ ಇತಿಹಾಸವು ಸಂಪೂರ್ಣ ಪರಿಷ್ಕರಣೆಗಾಗಿ ಪಕ್ವವಾಗಿದೆ [...] ಪ್ರಶ್ನಾರ್ಹ ಭಾಷಾ ಸಿದ್ಧಾಂತಗಳಿಂದ ಎರಕಹೊಯ್ದ ಜೇಡಬಲೆಗಳನ್ನು [...] ಪುರಾತತ್ತ್ವ ಶಾಸ್ತ್ರದಿಂದ ಕಂಪ್ಯೂಟರ್ ವಿಜ್ಞಾನದವರೆಗೆ ಲಭ್ಯವಿರುವ ಪ್ರತಿಯೊಂದು ಆಧುನಿಕ ಸಾಧನವನ್ನು ಬಳಸಿ ತೆರವುಗೊಳಿಸುವ ಮೂಲಕ ಪ್ರಾರಂಭಿಸಬಹುದು. " Rajaram 1995, page 230, (cited in Bryant 2001 page 74

ಅವರು ಸ್ಥಳೀಯ ಆರ್ಯರ ಸಿದ್ಧಾಂತವನ್ನು ಪ್ರತಿಪಾದಿಸಿದರು ಮತ್ತು ಮಿಷನರಿ ಮತ್ತು ವಸಾಹತುಶಾಹಿ ಹಿತಾಸಕ್ತಿಗಳಿಗಾಗಿ ರೂಪಿಸಿದ ಮತ್ತು ನಂತರ ಎಡ-ಉದಾರವಾದಿಗಳು ಮತ್ತು ಮಾರ್ಕ್ಸ್‌ವಾದಿಗಳಿಂದ ಪ್ರತಿಪಾದಿತವಾದ   ಇತಿಹಾಸದ ಕೃತ್ರಿಮ ಆವೃತ್ತಿಯಾಗಿ ಇಂಡೋ-ಆರ್ಯನ್ ವಲಸೆ ಸಿದ್ಧಾಂತವನ್ನು ತಿರಸ್ಕರಿಸಿದರು ಮತ್ತು  . ವೇದಗಳನ್ನು ಸುಮಾರು ಕ್ರಿ. ಪೂ. 7000 ಕಾಲದ್ದೆಂದು ತೀರ್ಮಾನ ಮಾಡಿ, ಅವರು ಸಿಂಧೂ ಕಣಿವೆಯ ಹರಪ್ಪನ್ ನಾಗರೀಕತೆಯು ವೈದಿಕ ಯುಗದ ಅಂತ್ಯದ ಹಂತಕ್ಕೆ ಅನುಗುಣವಾಗಿದೆ ಎಂದು ಪ್ರತಿಪಾದಿಸಿದರು ಮತ್ತು ಆದ್ದರಿಂದ ವೈದಿಕ ಯುಗದ ಭಾಗವೆಂದು ಸಿದ್ಧಾಂತ ಮಾಡಿದರು.

ಇಂಡಿಯನ್ ಆರ್ಕಿಯಾಲಾಜಿಕಲ್ ಸೊಸೈಟಿಯ ಜರ್ನಲ್ ಆದ ಪುರಾತತ್ವದಲ್ಲಿ, ರಾಜಾರಾಮ್ ಅವರು "ವೈದಿಕ ಭಾರತೀಯರು" ಈಜಿಪ್ಟ್‌ನ ಫೇರೋಗಳಿಗೆ ಪಿರಮಿಡ್‌ಗಳನ್ನು ನಿರ್ಮಿಸಲು ಕಲಿಸಿದರು ಎಂದು ಹೇಳಿದ್ದಾರೆ. ಜಾತ್ಯತೀತತೆಯ ಪರಿಕಲ್ಪನೆಯು ಬಹುತ್ವದ ರಾಜ್ಯಕ್ಕೆ ಅಪ್ರಸ್ತುತವಾಗಿದೆ ಎಂದು ಅವರು ಪ್ರತಿಪಾದಿಸಿದರು ಮತ್ತು ಪ್ರಾಚೀನ ಹಿಂದೂ ಭಾರತವು ಜಾತ್ಯತೀತ ರಾಜ್ಯವಾಗಿದೆ ಎಂದು ಪ್ರತಿಪಾದಿಸಿದರು.

ಅವರು ಸಿಂಧೂ ಲಿಪಿಯನ್ನು ಅರ್ಥೈಸಿದ್ದಾಗಿ ಮತ್ತು ಅದನ್ನು ವೈದಿಕ ಸಂಸ್ಕೃತಕ್ಕೆ ಸಮೀಕರಿಸಿದ್ದಾಗಿ ಹೇಳಿಕೊಂಡರು; ಇವೆರಡನ್ನೂ ನಂತರ ಪೊಳ್ಳು ಎಂದು ಹೇಳಲಾಯಿತು.

 ಟೀಕೆ 
ಸಿಂಧೂ ಲಿಪಿಯ ಬಗ್ಗೆ ರಾಜಾರಾಂ ಅವರ ಕೆಲವು ದೃಷ್ಟಿಕೋನಗಳನ್ನು ಅಸ್ಕೋ ಪರ್ಪೋಲಾ ಅವರು "ಕಸ" ಮತ್ತು "ಎಳಸು" ಅಥವಾ "ಅಸಂಬದ್ಧ"  ಎಂದು ಹೇಳಿದ್ದಾರೆ.A. Parpola, Of Rajaram's 'Horses', 'decipherment' and civilisational issues, Frontline, November 2000. ಸುದೇಷ್ಣ ಗುಹಾ ಅವರನ್ನು ಪಂಥೀಯ  ಅ-ವಿದ್ವಾಂಸ ಎಂದು ಗಮನಿಸುತ್ತಾರೆ.

 ಸಹ ನೋಡಿ 

 ಸ್ಥಳೀಯ ಆರ್ಯರು
 ಇಂಡೋ-ಆರ್ಯನ್ ವಲಸೆ
 ರಾಷ್ಟ್ರೀಯತೆ ಮತ್ತು ಪ್ರಾಚೀನ ಇತಿಹಾಸ

 ಉಲ್ಲೇಖಗಳು 

 ಗ್ರಂಥಸೂಚಿ 



 ಬಾಹ್ಯ ಕೊಂಡಿಗಳು 

 ಇಂಡಿಯಾ ಫ್ಯಾಕ್ಟ್ಸ್‌ನಲ್ಲಿ ರಾಜಾರಾಮ್ ಅವರ ಲೇಖನಗಳು

ವರ್ಗ:೧೯೪೩ ಜನನ
ವರ್ಗ:ಮೈಸೂರಿನ ಬರಹಗಾರರು